OpenLLM-France/wikimedia huggingface dataset:
# Arkys curtulus

Arkys curtulus és una espècie de petita aranya de la família dels àrquids (Arkyidae), que es troba a l'est d'Austràlia. De vegades s'anomena en anglès small bird dropping spider (aranya que cau de petits ocells), ja que se sol veure sobre les fulles, esperant que s'acostin les preses. L'alimentació inclou estratiòmids. Els colors i els patrons varien considerablement; alguns són de color crema, taronja, motejat, marró o negre. Es considera una species inquirenda, és a dir, d'identitat dubtosa.

## Referències

* ↑ A guide to Australian Spiders - Densey Clyne ISBN 0170047245 AUS 68-595 p. 220
* ↑ HElMER, STEFAN. «ENTOMOLOGISCBE ABHANDLUNGEN». Arachne.org. [Consulta: 18 novembre 2012].

## Enllaços externs

* (anglès) World Spider Catalog: Arkys curtulus (Simon, 1903) en la família Arkyidae +base de dades
# The Angel Wore Red

The Angel Wore Red és una pel·lícula italo-estatunidenca dirigida per Nunnally Johnson i estrenada el 1960.

## Argument

A Espanya, durant la guerra civil, el sacerdot Arturo Carrera, a punt de reunir-se amb els nacionalistes, s'enamora de Soledad, bella dona de dubtosos costums, i es passa, per aquest motiu, a la causa dels republicans.

## Repartiment

* Ava Gardner: Soledad
* Dirk Bogarde: Arturo Carrera
* Joseph Cotten: Hawthorne
* Vittorio De Sica: el general Clave
* Enrico Maria Salerno: el capità Botargus

## Crítica

* Va ser prohibida en el seu moment per la censura franquista, tot i els errors històrics i convencionalismes que fan riure. Drama salvat per l'actuació d'Ava Gardner.

## Referències

* ↑ Calderon, pàg. 29

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Victor-François, 8è duc de Broglie

Victor-François Marie Léon, 8è duc de Broglie (París, 25 de març de 1949 – Broglie, 12 de febrer de 2012) fou un aristòcrata francès i titular del títol de duc de Broglie.
El duc va néixer a París, sent el fill gran del príncep Jean de Broglie (1921–1976). Va accedir al títol ducal el 1987, després de la mort del seu cosí llunyà, el físic i Premi Nobel Louis, 7è duc de Broglie, sense hereus. El besavi del seu pare, Albert, 4t duc de Broglie, era l'avi de Louis de Broglie, i no hi havia cap més home adult supervivent.
El duc era actiu en la política local a l'Eure, i va servir com a alcalde del seient ducal de Broglie. Va morir de sobtadament al castell de Broglie el 12 de febrer de 2012 (Le Figaro, 14 febrer 2012, p. 15). El duc era solter, i els seus títols van ser heretats pel seu germà petit, també solter. Tanmateix, hi ha diversos cosins joves, alguns amb fills.

## Referències

* ↑ Paul Theroff. «Broglie Genealogy». Paul Theroff's Royal Genealogy Site, 2005. [Consulta: 8 gener 2009].
# Óscar Laguna García

Óscar Laguna García (Puig-reig, 21 de febrer de 1978) és un ciclista català, ja retirat, que fou professional entre 2000 i 2005. En el seu palmarès destaca una victòria d'etapa a la Volta a Catalunya de 2001 i la Volta a Galícia de 2006 i 2007.

## Palmarès

* 2001
** Vencedor d'una etapa de la Volta a Catalunya
* 2004
** Vencedor d'una etapa de la Volta a Aragó
* 2006
** 1r a la Volta a Galícia i vencedor de 2 etapes
** Vencedor d'una etapa de la Volta a Àvila
** Vencedor d'una etapa de la Setmana aragonesa
* 2007
** 1r a la Volta a Galícia
** 1r al Gran Premi Àrea Metropolitana de Vigo
** 1r a la Volta a Salamanca
** Vencedor d'una etapa de la Volta da Ascensión
** Vencedor d'una etapa de la Setmana aragonesa

### Resultats a la Volta a Espanya

* 2001. 42è de la classificació general
* 2002. 64è de la classificació general
* 2003. 109è de la classificació general

## Referències

* ↑ «LAGUNA GARCÍA Óscar». [Consulta: 13 desembre 2022].
* ↑ «Oscar Laguna García | enciclopedia.cat». [Consulta: 13 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Oscar LAGUNA GARCIA» (en italià). [Consulta: 13 desembre 2022].

## Enllaços externs

* Fitxa a sitiodeciclismo.net
# Blauet nan de Nova Irlanda

El blauet nan de Nova Irlanda (Ceyx mulcatus) és una espècie d'ocell de la família dels alcedínids (Alcedinidae) que habita les illes de Nova Hannover, Nova Irlanda i Lihir, a l'arxipèlag de Bismarck.
# Shiprock (Nou Mèxic)

Shiprock (navaho Naatʼáanii Nééz) és una concentració de població designada pel cens dels Estats Units a l'estat de Nou Mèxic i dins de la Nació Navajo. Segons el cens del 2000 tenia 8.156 habitants.
Shiprock rep el seu nom per la formació rocallosa de Shiprock. L'octubre de cada any acull la Fira Navajo del Nord. Des de 1984, la comunitat ha acollit la Shiprock Marathon and Relay. També hi ha el campus del Diné College (abans Navajo Community College), uns comunitat universitària sota control tribal amb set altres campus arreu de la Nació Navajo. És el lloc d'una Sala Capitular dels navajos, una agència de la Bureau of Indian Affairs, el Centre Mèdic de Navajo del Nord i una sucursal de la Biblioteca Pública Farmington.

## Demografia

Segons el cens del 2000, Shiprock tenia 8.156 habitants, 2.184 habitatges, i 1.847 famílies. La densitat de població era de 198,3 habitants per km².
Dels 2.184 habitatges en un 52,2% hi vivien nens de menys de 18 anys, en un 48% hi vivien parelles casades, en un 28,7% dones solteres, i en un 15,4% no eren unitats familiars. En el 13,6% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,73 i el nombre mitjà de persones que vivien en cada família era de 4,06.
Per edats la població es repartia de la següent manera: un 52,2% tenia menys de 18 anys, un 11,6% entre 18 i 24, un 28,4% entre 25 i 44, un 16,5% de 45 a 60 i un 4,9% 65 anys o més.
L'edat mediana era de 25 anys. Per cada 100 dones de 18 o més anys hi havia 92,8 homes.
La renda mediana per habitatge era de 24.523 $ i la renda mediana per família de 24.951 $. Els homes tenien una renda mediana de 24.032 $ mentre que les dones 17.328 $. La renda per capita de la població era de 7.967 $. Aproximadament el 38,3% de les famílies i el 39,2% de la població estaven per davall del llindar de pobresa.
El segons el cens dels Estats Units de 2010 el 96,74% dels habitants són nadius americans i el 2,17% blancs. L'1,29% de la població són hispànics.

## Política

El govern del Shiprock Chapter és una branca del govern de la Nació Navajo que exerceix diverses facultats delegades i l'autoritat governamental de conformitat amb la llei Navajo i la llei comuna. La base del govern local per a la Reserva Navajo, el capítol, es va iniciar en 1922 com un mitjà per millorar les condicions agrícoles a nivell local. Més tard el capítol esdevingué la subdivisió política bàsica del govern tribal navajo. Els capítols escullen representants al Consell Tribal Navajo, la branca legislativa del govern navajo.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shiprock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 28 setembre 2013].
* ↑ «Geographic Comparison Table- Shiprock». American Fact Finder. Oficina del Cens dels Estats Units, 12-01-2010.
* ↑ David E. Wilkins, The Navajo Political Experience, 1999, Chapter 9.
# Sins

Sins és un municipi del cantó d'Argòvia (Suïssa), situat al districte de Muri.

## Enllaços externs

* Web oficial del municipi
Viccionari
# Calvo Sotelo

«Calvo Sotelo» té aquests significats:
* Calvo Sotelo CF (1948–1988), club de futbol de la ciutat de Puertollano
* José Calvo Sotelo (1893, Tui, Pontevedra - 1936), polític espanyol
* Leopoldo Calvo-Sotelo Bustelo (1926, Madrid - 2008, Pozuelo de Alarcón), president del govern espanyol
* Mercedes Cabrera Calvo-Sotelo (1951, Madrid), política, politòloga, historiadora i professora universitària espanyola
# Apol·loni de Sicília

Apol·loni (en llatí Apollonius) va ser un dels principals líders dels esclaus revoltats a Sicília l'any 103 aC, durant la Segona guerra servil.
El senat va enviar contra els rebels a Lucul·le, que amb suborns i promeses d'immunitat va aconseguir que Apol·loni abandonés la lluita i fins i tot es posés al costat dels romans per sufocar la revolta.

## Referències

* ↑ [https://quod.lib.umich.edu/m/moa/acl3129.0001.001/252?rgn=full+text;view=image;q1=ApolloniusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 237-238. ]
# Takeshi Tokutomi

Takeshi Tokutomi (japonès: 徳富 斌) (Hōfu, 13 de novembre de 1941) és un ex-jugador de voleibol japonès que va competir durant la dècada de 1960. El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol.

## Referències

* ↑ Takeshi Tokutomi a olympic.org
# Wikipedra

Wikipedra és un portal web sobre les construccions fetes amb pedra seca a Catalunya. El portal permet als usuaris inventariar, catalogar i consultar el patrimoni de pedra seca a Catalunya. Va ser desenvolupat per l'Observatori del Paisatge de Catalunya en col·laboració amb l'Associació Drac Verd de Sitges. El projecte es va iniciar l'any 2011 com a resposta a la pèrdua d'aquest patrimoni, principalment per l'abandonament progressiu de l'agricultura i la ramaderia. Gràcies a la implicació d'ADRINOC (Associació per al Desenvolupament Rural Integral de la Zona Nord-Est de Catalunya), a través del projecte de cooperació Col·labora X Paisatge, l'any 2017 es va posar en marxa una app mòbil anomenada “Pedra Seca”. A través d'aquest projecte 2.0 l'usuari pot accedir a través de mapes, fotografies i fitxes al patrimoni de les barraques, i, alhora, pot introduir al web la localització de noves barraques i cabanes de pedra seca. L'objectiu és recollir informació, permanentment actualitzada, del màxim nombre possible d'aquestes construccions.
La dimensió d'aquest projecte participatiu aplega més de 514 persones col·laboradores i 30.928 construccions de pedra seca inventariades des de l'any 2011.
L'any 2022 la Comissió Europea i la Federació Paneuropea per al Patrimoni Europeu Europa Nostra van atorgar a 'Wikipedra' el Premi de la Unió Europea de Patrimoni Cultural, l'anomenat "European Heritage Award" o "Premi Europa Nostra".

## Referències

* ↑ «Neix la Wikipedra, un web sobre la pedra seca El nou portal ha estat creat per l'Observatori del Paisatge». Descobrir.cat, 2011 [Consulta: 14 juliol 2022].
* ↑ «La Wikipedra recull més de 9.000 construccions de pedra seca amb la col·laboració ciutadana L’Observatori del Paisatge va posar en marxa el 2011 una aplicació web, que valida l'associació Drac Verd de Sitges, dedicada a inventariar i divulgar aquest patrimoni». EixDiari, 26-01-2014 [Consulta: 14 juliol 2022].
* 1 2 «Wikipedra». Europa Nostra - Premios Europa Nostra en España. [Consulta: 14 juliol 2022].
* ↑ Faneca, Carlos «Jordi Grau: "La pedra seca ens dona una lliçó d'optimització del territori i de sostenibilitat". Wikipedra, un projecte coordinat per l'Observatori del Paisatge de Catalunya, ha estat guardonat recentment amb el Premi Europa Nostra de patrimoni europeu en la categoria de Participació i sensibilització ciutadana». Xarxanet, 12-07-2022 [Consulta: 14 juliol 2022].
* ↑ «Wikipedra guanya l'European Heritage Award / Europa Nostra Award 2022». Etnologia.cat. Generalitat de Catalunya, 07-07-2022 [Consulta: 14 juliol 2022].
* ↑ «Wikipedra guanya l'European Heritage Award / Europa Nostra Award 2022». Associació per la Pedra Seca i l'Arquitectura Tradicional (APSAT), 07-07-2022. [Consulta: 14 juliol 2022].
* ↑ Gallardo, David «Wikipedra y la rehabilitación de Illa del Rei o los patios de la Axerquía, Premios de Patrimonio Europeo». Infolibre, 30-06-2022 [Consulta: 14 juliol 2022].
# Óscar Lebel

Werner Óscar Lebel Schott (Nueva Helvecia, 10 de maig de 1925 - Montevideo, 3 de febrer de 2016) va ser un mariner mercant, políglota, escriptor, professor i contraalmirall uruguaià.

## Biografia

Lebel va néixer a Nueva Helvecia, fill de Paula i Óscar Lebel. El seu pare va ser comerciant i soldat a la Primera Guerra Mundial (1914-1918), i membre de l'Església evangèlica. Va realitzar els seus estudis secundaris a Montevideo el 1940, ingressant al Liceu Militar i després a l'Escola Naval.
El 1946, va acabar els seus estudis de guàrdiamarina, iniciant la seva carrera com a oficial de l'Armada. Dominava cinc idiomes (espanyol, anglès, alemany, portuguès i francès). Va comandar el vaixell petrolier President Oribe (ROU AO 09) el 1962 i el buc d'aprovisionament logístic|vaixell d'aprovisionament logístic General Artigas (ROU 04).
Va exercir com a professor a l'Escola Naval i a l'Escola de Guerra Naval, i en dos períodes va presidir el Club Naval (1968-1972), situat al barri Carrasco de Montevideo.
El matí del 27 de juny de 1973, va sortir uniformat a la balconada de la seva casa a Montevideo, va col·locar la bandera uruguaiana i un cartell que deia:
| « | Sóc el Capità Óscar Lebel. Fora la dictadura. | » |
| — Oscar Lebel, 27 de juny de 1973. |||
En 2011 va ser declarat Ciutadà Il·lustre de Montevideo.

### Vida privada

Es va casar i va ser pare de tres fills: Alex, Federico i Gerardo Lebel.
Va morir el 3 de febrer de 2016, als 90 anys.

## Llibres

* 2001, El viejo Günter, ISBN 9974-7921-1-8
* 2002, El cocinero del rey, ISBN 9974771404
* 2003, ANCAP, ISBN 9974-7714-5-5
* 2008, La muerte de lobo, ISBN 9789974808843
* 2010, Biografía de un hombre que perdió el miedo, ISBN 978-9974-8279-2-9

## Referències

* ↑ El País. «Mor el contraalmirall Óscar Lebel», 03-02-2016. [Consulta: 3 febrer 2016].
* 1 2 La República. «Lebel, l'oficial superior naval que fa 40 anys va repudiar als colpistes», 23-06-2013. [Consulta: 21 novembre 2014].
* ↑ Club Naval. «Presidents». Arxivat de l'original el 2007-07-26. [Consulta: 21 novembre 2014].
* ↑ Ajunta Departamental de Montevideo. «ACTA N.° 1.566 - Homenatge al Senyor Contraalmirall Óscar Lebel, amb motiu d'haver estat declarat Ciutadà Il·lustre de Montevideo», 16-09-2011. Arxivat de l'original el 2012-01-16. [Consulta: 13 agost 2013].
* ↑ El Espectador. «El viejo Günter», 26-12-2001. Arxivat de l'original el 2020-08-06. [Consulta: 13 agost 2013].
* ↑ Ministeri de Defensa Nacional d'Uruguai. «Resum de Premsa», 03-12-2007. [Consulta: 16 febrer 2015].
* ↑ Subrayado. «Mor als 90 anys el contraalmirall retirat Óscar Lebel», 03-02-2016. [Consulta: 5 febrer 2016].
# Beutler

Beutler és el nom dels següents personatges:
* Bruce Beutler (1957) immunòleg i genetista dels Estats Units
* Gisela Beutler (Hamburg, 1919 - 1996), filòloga especialitzada en filologia romànica
* Maja beutler (1936-2021), Escriptor suís.
# Serrell

Un serrell és una part d'una peça de roba feta amb fils, passades o d'ambdues coses alhora, a les vores d'un mantell, d'una flassada, d'una tovallola, d'una catifa, d'una cortina o d'una peça de teixit o de cuir, que hom deixa sense teixir perquè serveixin d'ornament fent-hi algun treball, com és ara agrupar-los en feixos. També es poden afegir en tota mena de peces de calçat i de vestir, com ara samarretes, vestits, als baixos dels pantalons, etc. o de complements, com per exemple tota mena de bosses, lligadures, cinturons, etc.
El serrell és indispensable en algunes peces de vestir tradicionals, com per exemple el mantó de Manila, i ha estat periòdicament de moda, per exemple als vestits de dona als anys 20, en tota mena de roba i complements, femenins i masculins, als anys 70 (moviment hippie), i a la dècada del 2000 (per exemple, a la col·lecció de primavera i estiu del català Custo Dalmau). A més, s'utilitza en alguns vestits d'ús religiós, militar o usats en danses i balls, als birrets d'advocats, jutges, rectors, etc. en alguns països, i com a ornamentació d'alguns animals (cavalls, per exemple) a festes majors o desfilades militars.
El serrell pot anar trenat o lliure, pot ser de diferents llargàries i de diferents materials (lli, seda, cuir, cotó, fil d'or, fibres sintètiques, etc.), pot ser del mateix color o diferent que la peça a la qual pertany, pot ser de diferents colors i pot incloure abaloris.

## Serrell d'ull

El serrell d'ull o serrell d'oli és un tipus de serrell particular que es pot fer en mantes i mocadors de llana destinats a ésser batanats al teler, durant el tissatge, entre dues mantes o dos mocadors consecutius.

## Referències

* ↑ «Serrell». Gran Enciclopèdia Catalana. Barcelona: Grup Enciclopèdia Catalana.
* ↑ «Serrell». Gran Enciclopèdia Catalana. Barcelona: Grup Enciclopèdia Catalana.
# Sit cuallarg gorjaclar

El sit cuallarg gorjaclar (Embernagra longicauda) és un ocell de la família dels tràupid (Thraupidae).

## Hàbitat i distribució

Habita praderies de les terres altes de l'est del Brasil. Ateny densitats elevades en zones d'hàbitats mixtes.
La població baixa poc a poc pel desenvolupament agrícola i les activitats mineres degraden l'hàbitat en parts de l'àrea de distribució.

## Referències

* ↑ «Sit cuallarg gorjaclar». Cercaterm. TERMCAT, Centre de Terminologia. Rev. 20/10/2022(català)
* 1 2 «Embernagra longicauda: BirdLife International: The IUCN Red List of Threatened Species 2016: e.T22723391A94814529» (en anglès). Llista Vermella de la UICN. BirdLife International, 01-10-2016. DOI: 10.2305/iucn.uk.2016-3.rlts.t22723391a94814529.en.
* ↑ Freitas, Guilherme H. S.; Rodrigues, Marcos «Territory Distribution and Habitat Selection of the Serra Finch (Embernagra longicauda) in Serra Do Cipó, Brazil» (en anglès). The Wilson Journal of Ornithology, 124, 1, 01-03-2012, pàg. 57–65. DOI: 10.1676/10-143.1. ISSN: 1559-4491.
# Bynum (Alabama)

Bynum era una concentració de població designada pel cens dels Estats Units a l'estat d'Alabama. Actualment forma part de la ciutat d'Oxford i està inclosa a l'àrea estadística metropolitana d'Anniston-Oxford (Alabama).
Segons el cens del 2000 tenia 1.863 habitants.

## Demografia

Segons el cens del 2000, Bynum tenia 1.863 habitants, 734 habitatges, i 546 famílies. La densitat de població era de 218 habitants/km².
Dels 734 habitatges en un 32,3% hi vivien nens de menys de 18 anys, en un 59,8% hi vivien parelles casades, en un 11,2% dones solteres, i en un 25,5% no eren unitats familiars. En el 21,7% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,7% tenia menys de 18 anys, un 10,1% entre 18 i 24, un 29% entre 25 i 44, un 25,6% de 45 a 60 i un 11,6% 65 anys o més.
L'edat mediana era de 37 anys. Per cada 100 dones hi havia 95,1 homes. Per cada 100 dones de 18 o més anys hi havia 95,7 homes.
La renda mediana per habitatge era de 34.375 $ i la renda mediana per família de 41.439 $. Els homes tenien una renda mediana de 32.479 $ mentre que les dones 23.452 $. La renda per capita de la població era de 17.194 $. Aproximadament el 9,5% de les famílies i el 10,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ Feature Detail Report for: Bynum Census Designated Place (historical)
* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Apol·loni de Roma

* Per a altres significats, vegeu «Apol·loni».
Apol·loni de Roma o l'Apol·logista (Roma, mitjan s. II - 185) va ser un apologista i màrtir romà del segle ii, venerat com a sant per diverses confessions cristianes. No s'ha de confondre amb Apol·linar Claudi, també apologista del mateix període.

## Biografia

Hi ha quatre fonts que parlen de Sant Apol·loni de Roma: les actes del judici transcrites per Eusebi de Cesarea a la seva Història eclesiàstica; els capítols 40 i 42 de De viris illustribus de Jeroni d'Estridó, i dues versions de la Passio d'Apol·loni, una en grec i una altra en armeni.
Totes presenten Apol·loni com un patrici romà, senador i de gran intel·ligència, que practicava la filosofia. Va ésser denunciat com a cristià al prefecte Perenni. Per defensar-se, va llegir davant del senat un "remarcable volum" (segons Sant Jeroni) en el que feia l'apologia de la fe cristiana. Va ésser jutjat dos cops, pel prefecte i per un grup de senadors i juristes, però va ésser condemnat a mort.
Va morir el 185, durant el regnat de Còmode. Segons la passio armènia, decapitat; segons la grega, li van trencar les cames, juntament amb l'esclau que l'havia denunciat.

## Veneració

Apol·loni no figura als martirologis més antics. En l'Edat mitjana va ésser confós amb altres dos sants, Apol·lo d'Alexandria i l'Apol·linar que, amb Valentí, va ésser màrtir a Roma i se celebra el 18 d'abril. Això ha fet que sovint es trobi atribuïda la seva festivitat al 18 d'abril.

## Referències

* ↑ Jefford, Clayton N. Reading the Apostolic Fathers: A Student's Introduction (en anglès). Baker Books, 2012-12-01. ISBN 978-1-4412-4037-8.
* ↑ Lampe, Peter. Christians at Rome in the First Two Centuries: From Paul to Valentinus (en anglès). A&C Black, 2006-06-01, p. 321. ISBN 978-0-8264-8102-3.
* ↑ «Sant' Apollonio di Roma». santiebeati.it. [Consulta: 3 abril 2022].
* ↑ Secord, Jared. Christian Intellectuals and the Roman Empire: From Justin Martyr to Origen (en anglès). Penn State Press, 2021-05-06, p. 96. ISBN 978-0-271-08764-1.

## Enllaços externs

* Santi, beati e venerabili. "Apollonio di Roma"
* "Saint of the Day"
# Takeshi Watanabe

Takeshi Watanabe (Prefectura de Shizuoka, Japó, 10 de setembre de 1972) és un exfutbolista japonès.

## Selecció japonesa

Takeshi Watanabe va disputar 1 partits amb la selecció japonesa.

## Enllaços externs

* National Football Teams
* Japan National Football Team Database
# Wikimedia Hackathon 2018

La Wikimedia Hackathon 2018 fou una trobada de hàckers o furoners interessats en les tecnologies del món Wikimedia que se celebrà del 18 al 20 de maig del 2018 a la Universitat Autònoma de Barcelona. Per tal d'afavorir-ne la participació i preparar les temàtiques que es tractarien es van organitzar diferents esdeveniments preliminars, anomenats també prehackathons, a la Residència Faber d'Olot del 2 al 4 de febrer de 2018, a la Casa Orlandai (seu d'Amical Wikimedia), al PRBB i també a ciutats com Montpeller o la Haia.

## Referències

* ↑ «Experts en traducció de renom mundial a la «prehackató» d'Olot». Diari de Girona.
* ↑ «Barcelona serà la seu de la Wikimedia Hackathon 2018». Xarxanet - Entitats i voluntariat de Catalunya per un món millor. [Consulta: 5 febrer 2018].
* ↑ «Barcelona acollirà la Wikimedia Hackathon 2018». Amical Wikimedia, 21-05-2017.
* ↑ Possoupe, Mahuton. «WMHack18: Achievements & learnings from a first time participant», 27-05-2018. [Consulta: 31 desembre 2023].

## Enllaços externs

* Web oficial